**Nota informativă la proiectul hotărîrii Guvernului pentru modificarea Hotărârii Guvernului nr. 1232/2016 cu privire la unele aspecte de introducere a produselor petroliere prin frontiera de est**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului de act normativ și finalitățile urmărite** |
| Începând cu luna august 2016, autoritățile din Ucraina au sistat importul produselor petroliere pentru regiunea transnistreană prin intermediul căilor ferate, prin punctele de trecere „Slobodca” și „Cuciurgan”. Astfel, traficul produselor petroliere a fost redirecționat prin punctul de trecere „Ocnița", ulterior fiind transportate la stațiile de cale ferată „Rîbnița” și „Bender 2".Din aceste considerente, de către Biroul Politici de Reintegrare a fost promovată Hotărârea de Guvern nr. 1232/2016 „Cu privire la unele aspecte de introducere a produselor petroliere prin frontiera de est", care prevedea vămuirea la postul vamal „Bender - 2” a produselor petroliere introduse prin punctul de trecere a frontierei de stat „Novosavițkaia-Cuciurgan” pînă la data de 31 decembrie 2016.Astfel a fost soluționată parțial problema introducerii produselor petroliere în regiunea transnistreană.La 30 decembrie 2016 pârțile au prelungit termenul de valabilitate a Deciziei protocolare „Privind principiile reluării plenare a circulației trenurilor marfare prin regiunea transnistreană” până la data de 31 decembrie 2017.Ținând cont de faptul că Hotărârea de Guvern nr. 1232/ 2016 era în vigoare până la 31 decembrie 2016, termenul a fost modificat prin hotărâre de Guvern până la data de 01 iulie 2017, iar prin hotărârea nr. 480 din 28 iunie 2017 termenul a fost prelungit până la 31 decembrie 2017.Aceiași procedură a fost desfășurată și pentru anii 2018-2021, termenul de acțiune a Hotărârii de Guvern nr. 1232/2016 a fost prelungit prin Hotărîrile Guvernului nr. 99/2021, până la 31 decembrie 2021.Ținând cont de faptul că în perioada respectivă nu a fost introdus controlul în comun la acest post vamal, s-a propus de a prelungi termenul de acțiune a Hotărârii Guvernului nr. 1232/2016 până la data de 30 iunie 2022, fiind specificat faptul că procedurile stabilite vor fi sistate în cazul în care, la expirarea celor 6 luni, va fi instituit controlul în comun la punctul de trecere a frontierei de stat „Novosavițkaia-Cuciurgan”.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu transpune acquis-ul comunității europene. |
| **4. Principalele prevederi ale proiectului şi evidențierea elementelor noi** |
| Proiectul prevede substituirea sintagmei “*până la 31 decembrie 2021*” din Hotărîrea Guvernului nr. 1232/2016, cu sintagma “*până la 30 iunie 2022*”. |
| **5. Fundamentarea economico-financiară** |
| Implementarea proiectului nu are nici un impact asupra bugetului de stat și nu necesită cheltuieli suplimentare din bugetul de stat.  |
| **6. Modul de încorporare a actului în cadrul normativ în vigoare** |
| Proiectul prevede modificarea Hotărîrii Guvernului nr. 1232/2016.  |
| **7. Avizarea şi consultarea publică a proiectului** |
| Proiectul urmează a fi avizat de următoarele instituții: Ministerul Finanțelor, Ministerul Afacerilor Interne, Ministerul Justiției, Î.S. “Calea Ferată din Moldova”, Biroul Politici de Reintegrare, Serviciul de Informații și Securitate și Centrul Național Anticorupție. |
| **8.** **Constatările expertizei anticorupție** |
| Va fi completat urmare a expertizei anticorupție. |
| **9. Constatările expertizei de compatibilitate** |
| Proiectul nu transpune legislația Uniunii Europene și nu necesită a fi avizat de Centrul de Armonizare a Legislației. |
| **10. Constatările expertizei juridice** |
| Va fi completat urmare a expertizei juridice. |
| **11. Constatările altor expertize** |
| Proiectul nu se referă la reglementarea activității de întreprinzător. Astfel, acesta nu trebuie examinat de Grupul de lucru pentru reglementarea activității de întreprinzător. |

**Viceprim-ministru,**

**Ministru Andrei SPÎNU**